**ԱՄՓՈՓԱԹԵՐԹ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2011 ԹՎԱԿԱՆԻ**

**ՆՈՅԵՄԲԵՐԻ 10-Ի N 1745-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ**

**ԿԱՏԱՐԵԼՈՒ ՄԱՍԻՆ**

**ՆԱԽԱԳԾԻ ՎԵՐԱԲԵՐՅԱԼ ՍՏԱՑՎԱԾ**

**ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ ՄԱՍԻՆ**

|  |  |  |
| --- | --- | --- |
| ՀՀ ֆինանսների նախարարություն | 04.06.2021թ. | |
| N 01/11-1/8563-2021 | |
| ՀՀ ֆինանսների նախարարությունն ուսումնասիրել է «Հայաստանի Հանրապետության կառավարության 2011 թվականի նոյեմբերի 10-ի N 1745-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծը և հայտնում է, որ դիտողություններ և առաջարկություներ չունի: |  |  |
| ՀՀ տարածքային կառավարման և ենթակառուցվածքների նախարարություն | 04.06.2021թ. | |
| ՍՊ/15.3/14074-2021 | |
| «Հայաստանի Հանրապետության կառավարության 2011 թվականի նոյեմբերի 10-ի N 1745-Ն որոշման մեջ փոփոխություններ կատարելու մասին» ՀՀ կառավարության որոշման նախագծի վերաբերյալ ՀՀ տարածքային կառավարման և ենթակառուցվածքների նախարարությունն իր իրավասության սահմաններում առաջարկություններ չունի։ |  |  |
| Երևանի քաղաքապետարան | 01.06.2021թ. | |
| 01/7-65661հ | |
| Ի կատարումն 2021 թվականի մայիսի 25-ի Ձեր՝ N: ՍՊ/15.3/13204-2021 հանձնարարականի` հայտնում ենք, որ քննարկման ներկայացված «Հայաստանի Հանրապետության կառավարության 2011 թվականի նոյեմբերի 10-ի N 1745-Ն որոշման մեջ փոփոխություններ և լրացումներ կատարելու մասին» որոշման նախագծի վերաբերյալ առաջարկություններ և դիտողություններ չունենք։ |  |  |
| Կրթության տեսչական մարմին | 31.05.2021թ. | |
| 01/05.1/388-2021 | |
| **1. 2-րդ կետը լրացնել նոր՝ «գ», «դ», «ե» ենթակետերով՝ հետևյալ բովանդակությամբ.** «գ) 11-րդ կետը շարադրել հետևյալ բովանդակությամբ՝ «11. Ատեստավորման և հանրապետական հանձնաժողովների կազմում կարող են լինել հանրակրթական ուսումնական հաստատությունների մանկավարժական խորհուրդների և խորհրդակցական մարմինների (բացառությամբ՝ աշակերտական խորհուրդների) ներկայացուցիչները, կրթության ոլորտի պետական ոչ առևտրային կազմակերպությունների մանկավարժության մասնագետները, լիազոր մարմնի, տեղական ինքնակառավարման մարմնի (այսուհետ՝ համայնք), Երևանի քաղաքապետի ներկայացնելու դեպքում՝ համապատասխան վարչական շրջանի և նախարարության աշխատողները». |  | Չի ընդունվել:  11-րդ կետից հանվել է «և խորհրդակցական մարմինների» բառերը, քանի որ չկա անհրաժեշտությունը: |
| դ) **13-րդ կետում** «թեկնածուին»բառից հետո ավելացնել «(թեկնածուի գրավոր համաձայնությունը ստանալուց հետո)» բառերը. |  | Չի ընդունվել:  Անհարկի ծանրաբեռնում է փաստաթղթաշրջանառությունը՝ ավելացնելով աշխատանքի ծավալը: |
| ե) **21-րդ կետում** «նիստերի» բառից հետո ավելացնել «(անհնարինության դեպքում՝ նաև հեռավար)» բառերը»: |  | Ընդունվել է: |
| 2. **3-րդ կետը լրացնել նոր՝ «զ» ենթակետով՝ հետևյալ բովանդակությամբ՝ «զ) 10-րդ կետում** «ընդունվելը» բառից հետո ավելացնել «կամ դատարանի վճիռը ուժի մեջ մտնելը» բառերը:»: |  | Ընդունվել է մասամբ: |
| ՀՀ արդարադատության նախարարություն | 07.07.2021թ. | |
| /27.3/19538-2021 | |
| 1. «Հայաստանի Հանրապետության կառավարության 2011 թվականի նոյեմբերի 10-ի N 1745-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի(այսուհետ՝ Նախագիծ) 1-ին կետի 2-րդ ենթակետի ա) պարբերությամբ նախատեսվում է փոփոխություն կատարել Հայաստանի Հանրապետության կառավարության 2011 թվականի նոյեմբերի 10-ի N 1745-Ն որոշմամբ հաստատված Հավելված 1-ի (այսուհետ՝ Հավելված) 5-րդ կետում, որի արդյունքում ատեստավորման և հանրապետական հանձնաժողովները դառնում են մշտական գործող մարմիններ, քանի որ նախատեսվում է հանել մեկ տարի ժամկետի վերաբերյալ կարգավորումը: Գտնում ենք, որ նշված փոփոխությունը լրացուցիչ հիմնավորման կարիք ունի: |  | Չի ընդունվում:  Նախագծով նախատեսվում է հանել մեկ տարի ժամկետի վերաբերյալ կարգավորումը, քանի որ կարգով սահմանված չէ հանրապետական և տարածքային հանձնաժողովների գործունեության ժամանակացույց, և տարվա ընթացքում մի քանի անգամ կարող են տեղի ունենալ նիստեր, ինչը կախված է օրինակ տարակարգ ստանալու համար դիմողների քանակից և ուսուցիչների վերապատրաստում իրականացնելու տարբեր ժամանակահատվածներից: Հաշվի առնելով վերոգրյալը՝ առավել նպատակահարմար է հանձնաժողովների գործունեության տևողությունը չսահմանափակել, և միայն մասնավոր դեպքերի ժամանակ, ըստ անհրաժեշտության, կատարել համապատասխան փոփոխություններ՝ կապված հանձնաժողովի ադամների փոփոխության հետ: |
| 2. Նախագծի 1-ին կետի 2-րդ ենթակետի գ) պարբերությամբ նախատեսվում է փոփոխություն կատարել Հավելվածի 10-րդ կետում, որի արդյունքում կարգավորումից դուրս է մնում հանրապետական հանձնաժողովների ձևավորումը, ինչպես նաև նշված փոփոխության արդյունքում 2-րդ գլխի վերնագիրը չի համապատասխանի բովանդակությանը, քանի որ այն վերաբերում է ատեստավորման և **հանրապետական հանձնաժողովների ձևավորմանը**: Բացի այդ, անհրաժեշտ է նկատի ունենալ Հավելվածի 19-րդ կետը, համաձայն որի՝ ատեստավորման և **հանրապետական հանձնաժողովներն** իրենց լիազորություններն **իրականացնում են նախարարի հրամանով` ձևավորման պահից և դադարեցնում գործունեությունը՝ համաձայն նախարարի հրամանի։** |  | Ընդունվել է:  Կատարվել են փոփոխություններ կարգի համապատասխան կետերում: |
| 3. Նախագծի 1-ին կետի 2-րդ ենթակետի դ) պարբերությամբ նախատեսված փոփոխությունը հիմնավորման կարիք ունի, քանի որ պարզ չէ, թե ինչով է պայմանավորված ատեստավորման և հանրապետական հանձնաժողովների կազմից խորհրդակցական մարմինների ներկայացուցիչներին հանելը: |  | Չի ընդունվել:  ՀՀ կառավորության 2002 թվականի N 1392-Ն որոշմամբ հաստատված օրինակելի կանոնադրության 75-րդ կետի համաձայն՝ խորհրդակցական մարմիններն են` մանկավարժական խորհուրդը, առարկայական մեթոդական միավորումները, ծնողական, աշակերտական խորհուրդները, ուստի հաշվի առնելով այն հանգամանքը, որ առարկայական մեթոդական միավորումները ձևավորվում են նույն ուսուցիչներից, որոնք էլ ներառված են մանկավարժական խորհուրդներում, իսկ ծնողական և աշակերտական խորհուրդների ներկայացուցիչներին, հաշվի առնելով հանձնաժողովի գործունեության մասնագիտական եզրակացության հիման վրա որոշումներ կայացնելու հանգամանքը, նպատակահարմար չէ ներառել հանձնաժողովների կազմում, հետևաբար տարընթերցումներից խուսափելու համար նախագծով առաջարկվել է հանել «խորհրդակցական մարմիներ» ձևակերպումը: | |
| 4. Նախագծի 1-ին կետի 2-րդ ենթակետի ե) պարբերությամբ նախատեսվում է Հավելվածի 13-րդ, 14-րդ և 16-րդ կետերը հանել: Հիմք ընդունելով «Նորմատիվ իրավական ակտերի մասին» օրենքի 33-րդ հոդվածի 1-ին մասի 4-րդ կետը՝ անհրաժեշտ է Նախագծով նախատեսված փոփոխության փոխարեն նախատեսել կարգավորում նշված կետերի գործողությունը դադարեցնելու վերաբերյալ: Նույն դիտողությունը վերաբերում է Նախագծի 1-ին կետի 3-րդ ենթակետի գ) պարբերությամբ նախատեսված փոփոխությանը: |  | Ընդունվել է: |
| 5. Նախագծի 1-ին կետի 2-րդ ենթակետի զ) պարբերությամբ նախատեսվում է հանրապետական հանձնաժողովի կազմից հանել լիազոր մարմնի ներկայացուցիչներին: Գտնում ենք, որ նախատեսված փոփոխությունը լրացուցիչ հիմնավորման կարիք ունի: |  | Չի ընդունվել:  Հաշվի առնելով, որ անկախ ուսումնական հաստատության ենթակայությունից՝ հանձնաժողովը որոշում է կայացնում՝ հիմնվելով ներկայացված փաստաթղթերի հիման վրա և անկախ հանձնաժողովի կազմում տվյալ լիազոր մարմնի ընդգրկվածության, հանձնաժողովը որոշումներ ընդունում է ներկայացված փաստաթղթերի ուսումնասիրության արդյունքում: Հարկ է նշել նաև, որ կարգով սահմանված չէ նիստերի գումարման հստակ ժամանակացույց, ուստի հանձնաժողովը կարող է նիստ գումարել այդ պահին՝ հաշվի առնելով ստացված դիմումների քանակը, հետևաբար նշված կարգավորումը կնպաստի նաև առավել ճկուն, ըստ անհրաժեշտության նիստ գումարելու և որոշումներ կայացնելու համար: |
| 6. Նախագծի 1-ին կետի 3-րդ ենթակետի բ) պարբերության «խմբագրմամբ» բառն անհրաժեշտ է փոխարինել «խմբագրությամբ» բառով՝ նկատի ունենալով «Նորմատիվ իրավական ակտերի մասին» օրենքի 33-րդ հոդվածի 1-ին մասի 3-րդ կետը: Նույն դիտողությունը վերաբերում է Նախագծի 1-ին կետի 3-րդ ենթակետի դ) և ե) պարբերություններին: |  | Ընդունվել է: |
| ՀՀ ՎԱՐՉԱՊԵՏԻ ԱՇԽԱՏԱԿԱԶՄԻ  ԻՐԱՎԱԲԱՆԱԿԱՆ ՎԱՐՉՈՒԹՅՈՒՆ |  | 2021 թ. օգոստոսի 10 |
|  | 02/11.7/27100-2021 |
| 1. «Հանրակրթության մասին» օրենքի 26-րդ հոդվածի 17-րդ մասի համաձայն՝ ատեստավորման հանձնաժողովն իր ընդունած որոշումը *հիմնավորումներով* երկօրյա ժամկետում ներկայացնում է համապատասխան ուսումնական հաստատություն և կրթության պետական կառավարման լիազորված մարմին, որոնք ապահովում են դրա հրապարակումը։ Մինչդեռ, նախագծի 1-ին կետի 3-րդ ենթակետի «ե» պարբերության համաձայն՝ ատեստավորման հանձնաժողովն իր որոշումը երկօրյա ժամկետում ներկայացնում է կրթության պետական կառավարման լիազոր մարմին, որը ապահովում է դրա հրապարակումը նախարարության կայքում: Ուստի, նախագծում բաց է մնում ատեստավորման հանձնաժողովի որոշումը *հիմնավորումներով* ներկայացնելու կարգավորումը: |  | Ընդունվել է: |
| ՎԱՐՉԱՊԵՏԻ ԱՇԽԱՏԱԿԱԶՄԻ  ՍՈՑԻԱԼԱԿԱՆ ՀԱՐՑԵՐԻ ՎԱՐՉՈՒԹՅՈՒՆ |  | 2021 թ. օգոստոսի 10 |
| 02/11.7/27100-2021 |
| 1. Նախագծի 1-ին կետի 2-րդ ենթակետի ա) պարբերությամբ առաջարկվում է ատեստավորման տարածքային և հանրապետական հանձնաժողովների (որոնք գործող կարգով 1 տարի ժամկետով և հասարակական հիմունքներով գործող մարմիններ են) հետ կապված նախատեսել հետևյալ փոփոխությունը՝ հանել 1 տարի ժամկետի վերաբերյալ կարգավորումը, ինչն ըստ էության հանձնաժողովները դարձնում է մշտական գործող մարմիններ, սակայն, բացակայում է որևէ հիմնավորում նշված փոփոխության վերաբերյալ: |  | Չի ընդունվում:  Հաշվի առնելով, որ հանձնաժողովի գործառույթներն անփոփոխ են, ուստի դրույթի կարգավորումը նպատակ ունի խուսափելու յուրաքանչյուր տարի հրամանով նոր հանձնաժողովի ձևավորման սկզբունքից, և միայն անհրաժեշտության դեպքում կարող է կատարել հանձնաժողովի կազմի փոփոխություն: |
| 1. Նախագծով նախատեսվում է ատեստավորման գործընթացն (փաստաթղթերի հավաքագրումը և այլն) առավել արդյունավետ դարձնելու նպատակով փաստաթղթային տարբերակից անցում կատարել էլեկտրոնային տարբերակին, ըստ այդմ առաջարկվում է գործող կարգից հանել ատեստավորման ենթակա թեկնածուների վերաբերյալ ցուցակները։   Նախագծի 1-ին կետի 3-րդ ենթակետի բ) պարբերությամբ առաջարկվում է գործող կարգի (հավելված N 2) 7-րդ կետը շարադրել նոր խմբագրությամբ. «7. Տնօրենը, մինչև մայիսի 1-ը կրթության կառավարման տեղեկատվական համակարգում տվյալ տարվա ատեստավորման ենթակա ուսուցիչների անձնական գործերում, կատարում է «ենթակա է ատեստավորման» նշում և ներբեռնում անհրաժեշտ փաստաթղթերը, որոնք համակարգում պահվում են մինչև ուսուցչի հաջորդ ատեստավորումը:»։  Գործող կարգից հանվել են այն պնդումները, որ տնօրենը յուրաքանչյուր տարվա համար կազմում է տվյալ տարվա ատեստավորման ենթակա ուսուցիչների ցանկը և ներկայացնում է տարածքային կառավարման մարմնի ղեկավարին՝ մարզպետին (Երևանում՝ քաղաքապետին), կամ ԿԳՄՍ նախարարին, ինչպես նաև այն, որ ատեստավորումից առնվազն 1 ամիս առաջ տնօրենը ԿԳՄՍ նախարարին է ներկայացնում ատեստավորման ենթակա ուսուցիչների ատեստավորման համար սահմանված փաստաթղթերի փաթեթը (գործող կարգի հավելված 2-ի 9-րդ կետ)։  Մինչդեռ հարկ է նկատի ունենալ, որ «Հանրակրթության մասին» օրենքի 26-րդ հոդվածի 6-րդ մասով նախատեսված է, որ տնօրենը յուրաքանչյուր տարվա համար կազմում և հաստատում է տվյալ տարվա հերթական ատեստավորման ենթակա ուսուցիչների ցանկը և ներկայացնում ատեստավորման հանձնաժողով՝ ՀՀ կառավարության սահմանած կարգին համապատասխան, «Հանրակրթության մասին» օրենքի 26-րդ հոդվածի 10-րդ մասով նախատեսված է, որ ատեստավորումից առնվազն 1 ամիս առաջ տնօրենը ատեստավորման հանձնաժողով է ներկայացնում ուսուցչի աշխատանքային բնութագիրը և ուսուցչի հավաքագրած կրեդիտների մասին տեղեկանք` դրանք հիմնավորող փաստաթղթերով: |  | Չի ընդունվում:  Հաշվի առնելով, որ ատեստավորման ենթակա ուսուցիչների տվյալների մասին տեղեկատվությունը ամբողջությամբ ներբեռնվում է Կրթության կառավարման տեղեկատվական համակարգ, այդ թվում՝ փաստաթղթերի փաթեթները, ուստի, հանձնաժողովը անհրաժեշտ տեղեկատվությունը կարող է ստանալ նշված կայքից, և այլևս այն հանձնաժողովին փոխանցելու կարիք չի լինի: |
| 1. Նախագծի 1-ին կետի 4-րդ ենթակետով առաջարկվում է գործող կարգի հավելված 3-ի 10-րդ կետում «նախարարի կողմից» բառից հետո լրացնել «կամ դատարանի օրինական ուժի մեջ մտած» բառերը, արդյունքում ստացվում է հետևյալ պնդումը. «10. Բողոքի առկայության դեպքում ուսուցչին տարակարգ շնորհելը հետաձգվում է մինչև նախարարի կողմից կամ դատարանի օրինական ուժի մեջ մտած վերջնական որոշումն ընդունվելը:», գտնում ենք, որ նախադասությունը սխալ է ձևակերպված և ենթակա է խմբագրման։ |  | Ընդունվել է:  Կատարվել է խմբագրում: |
| 1. Գտնում ենք, որ նախագծի հիմնավորումը թերի է, ամբողջությամբ ներկայացված չեն իրականացվող փոփոխությունները, բացի այդ հիմնավորման մեջ առկա են որոշ վրիպակներ, մասնավորապես՝  * ակնկալվող արդյունքը բաժնում նշված է, որ հրամանի նախագծի ընդունումը չի նախատեսում պետական բյուջեի եկամուտների նվազեցում կամ ծախսերի ավելացում, մինչդեռ խոսքը վերաբերում է ՀՀ կառավարության որոշման նախագծին, * նախագծի մշակման գործընթացում ներգրավված ինստիտուտները և անձինք բաժնում նշված է «ՀՀ կառավարություն», մինչդեռ նախագիծը մշակվել է ԿԳՄՍՆ-ի կողմից։ |  | Ընդունվել է: |